title: Regulamentul de punere în aplicare (UE) 2018/1494 al Comisiei din 8 octombrie 2018 de modificare pentru a 291-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida

text:
                  8.10.2018

                  RO

                  Jurnalul Oficial al Uniunii Europene

                  LI 252/1

         REGULAMENTUL DE PUNERE ÎN APLICARE (UE) 2018/1494 AL COMISIEI
         din 8 octombrie 2018
         de modificare pentru a 291-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida (1), în special articolul 7 alineatul (1) litera (a) și articolul 7a alineatul (1),
         întrucât:

                     (1)

                     Anexa I la Regulamentul (CE) nr. 881/2002 conține lista persoanelor, a grupurilor și a entităților cărora li se aplică înghețarea fondurilor și a resurselor economice în temeiul regulamentului respectiv.

                     (2)

                     La 4 octombrie 2018, Comitetul pentru sancțiuni al Consiliului de Securitate al Organizației Națiunilor Unite a hotărât să adauge o mențiune la lista persoanelor, a grupurilor și a entităților cărora ar trebui să li se aplice înghețarea fondurilor și a resurselor economice. Prin urmare, anexa I la Regulamentul (CE) nr. 881/2002 ar trebui modificată în consecință.

                     (3)

                     Pentru a se asigura eficacitatea măsurilor prevăzute în prezentul regulament, acesta ar trebui să intre în vigoare imediat,

               ADOPTĂ PREZENTUL REGULAMENT:

            Articolul 1
            Anexa I la Regulamentul (CE) nr. 881/2002 se modifică în conformitate cu anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 8 octombrie 2018.

                  Pentru Comisie,

                  Pentru Președinte,

                  Șefa Serviciului Instrumente de Politică Externă

            (1)  JO L 139, 29.5.2002, p. 9.

            ANEXĂ
            În anexa I la Regulamentul (CE) nr. 881/2002, la rubrica „Persoane juridice, grupuri și entități” se adaugă următoarea mențiune:

               „Jama'a Nusrat ul-Islam wa al-Muslimin (JNIM). Data desemnării menționată la articolul 7d alineatul (2) litera (i): 4.10.2018.”


title: Regulamentul de punere în aplicare (UE) 2018/1506 al Comisiei din 10 octombrie 2018 privind măsurile excepționale de sprijinire a pieței pentru sectorul ouălor și cel al cărnii de pasăre în Italia

text:
                  11.10.2018

                  RO

                  Jurnalul Oficial al Uniunii Europene

                  L 255/1

         REGULAMENTUL DE PUNERE ÎN APLICARE (UE) 2018/1506 AL COMISIEI
         din 10 octombrie 2018
         privind măsurile excepționale de sprijinire a pieței pentru sectorul ouălor și cel al cărnii de pasăre în Italia
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 220 alineatul (1) litera (a),
         întrucât:

                     (1)

                     Între 30 aprilie 2016 și 28 septembrie 2017, 43 de focare de gripă aviară înalt patogenă de subtipurile H5 și H7 au fost confirmate și notificate de Italia. Speciile afectate sunt rațele, curcanii și curcile, bibilicile și puii, puicuțele și găinile ouătoare din specia Gallus domesticus.

                     (2)

                     Italia a luat imediat și în mod eficient toate măsurile veterinare și de sănătate animală necesare în conformitate cu Directiva 2005/94/CE a Consiliului (2).

                     (3)

                     În special, Italia a adoptat măsuri de combatere, monitorizare și prevenire și a stabilit zone de protecție și de supraveghere (denumite în continuare „zonele reglementate”) în conformitate cu Deciziile de punere în aplicare (UE) 2016/697 (3), (UE) 2017/155 (4), (UE) 2017/247 (5) (UE) 2017/263 (6), (UE) 2017/417 (7), (UE) 2017/554 (8), (UE) 2017/696 (9), (UE) 2017/780 (10), (UE) 2017/977 (11), (UE) 2017/1397 (12), (UE) 2017/1415 (13), (UE) 2017/1484 (14), (UE) 2017/1519 (15) și (UE) 2017/1593 (16) ale Comisiei.

                     (4)

                     Italia a informat Comisia că măsurile sanitare și veterinare necesare care au fost aplicate pentru limitarea și oprirea răspândirii bolii au afectat un număr foarte mare de operatori și că respectivii operatori au suferit pierderi de venituri care nu sunt eligibile pentru a beneficia de contribuție financiară din partea Uniunii în conformitate cu Regulamentul (UE) nr. 652/2014 al Parlamentului European și al Consiliului (17).

                     (5)

                     La 9 martie 2018, Comisia a primit o cerere oficială din partea Italiei pentru cofinanțarea anumitor măsuri excepționale în temeiul articolului 220 alineatul (3) din Regulamentul (UE) nr. 1308/2013pentru focarele confirmate între 30 aprilie 2016 și 28 septembrie 2017. La 1 iunie 2018, 14 iunie 2018, 22 iunie 2018 și 11 iulie 2018, autoritățile italiene și-au clarificat și documentat cererea.

                     (6)

                     Drept rezultat al măsurilor veterinare și de sănătate animală menționate la considerentul 3, perioadele de vid sanitar au fost prelungite, introducerea păsărilor a fost interzisă, iar deplasările au fost limitate la exploatațiile de toate tipurile de păsări de curte din zonele reglementate stabilite în urma epidemiilor de gripă aviară înalt patogenă de subtipurile H5 și H7. Speciile vizate au fost: rațele, curcanii și curcile, bibilicile, și puii, puicuțele și găinile ouătoare din specia Gallus domesticus. Acest fapt a dus la o pierdere de producție de ouă de incubație, ouă de consum și carne de pasăre în aceste exploatații. Prin urmare, este adecvat să se compenseze pierderile legate de distrugerea, de prelucrarea sau de reclasificarea ouălor, ca și cele legate de animalele neproduse, de creșterea mai îndelungată sau de reformare.

                     (7)

                     În conformitate cu articolul 220 alineatul (5) din Regulamentul (UE) nr. 1308/2013, cofinanțarea din partea Uniunii trebuie să fie echivalentă cu 50 % din cheltuielile suportate de Italia pentru măsurile excepționale de sprijinire a pieței. Cantitățile maxime eligibile pentru finanțare în cadrul fiecărei măsuri excepționale de sprijinire a pieței ar trebui să fie stabilite de Comisie după examinarea cererii primite din partea Italiei privind focarele confirmate între 30 aprilie 2016 și 28 septembrie 2017.

                     (8)

                     Pentru a se evita orice risc de supracompensare, suma forfetară a cofinanțării ar trebui să se bazeze pe studii tehnice și economice sau pe documente contabile și să fie stabilită la un nivel corespunzător pentru fiecare animal și produs în funcție de categoriile de animale produse.

                     (9)

                     Pentru a se evita orice risc de dublă finanțare, pierderile suferite ar trebui să nu fi fost compensate prin ajutoare de stat sau asigurări, iar cofinanțarea din partea Uniunii în temeiul prezentului regulament ar trebui să se limiteze la animalele și produsele eligibile pentru care nu s-a primit nicio contribuție financiară din partea Uniunii în temeiul Regulamentului (UE) nr. 652/2014.

                     (10)

                     Amploarea și durata măsurilor excepționale de sprijinire a pieței prevăzute în prezentul regulament ar trebui să se limiteze la ceea ce este strict necesar pentru sprijinirea pieței. În special, măsurile excepționale de sprijinire a pieței ar trebui să se aplice numai producției de păsări de curte și ouă din exploatațiile situate în zonele reglementate și pe durata măsurilor veterinare și de sănătate animală stabilite în dreptul Uniunii și în legislația italiană relevante pentru cele 43 de focare de gripă aviară înalt patogenă confirmate între 30 aprilie 2016 și 28 septembrie 2017 și pentru zonele reglementate respective.

                     (11)

                     Pentru a se asigura flexibilitatea în cazul în care numărul animalelor sau numărul de ouă care sunt eligibile pentru compensare diferă de numerele maxime stabilite în prezentul regulament, care se bazează pe estimări, compensația poate fi ajustată în cadrul anumitor limite, atât timp cât suma maximă a cheltuielilor cofinanțate de Uniune este respectată.

                     (12)

                     Pentru a se asigura o bună gestiune financiară a acestor măsuri excepționale de sprijinire a pieței, doar plățile efectuate de Italia către beneficiari până la 30 septembrie 2019 cel târziu ar trebui să fie eligibile pentru cofinanțare din partea Uniunii. Nu ar trebui să se aplice articolul 5 alineatul (2) din Regulamentul delegat (UE) nr. 907/2014 al Comisiei (18).

                     (13)

                     Pentru a se asigura eligibilitatea și corectitudinea plăților, Italia ar trebui să efectueze controale ex ante.

                     (14)

                     Pentru a permite Uniunii să își exercite controlul financiar, Italia ar trebui să comunice Comisiei rezultatele verificării plăților.

                     (15)

                     Pentru a se garanta punerea în aplicare imediată de către Italia a măsurilor stabilite în prezentul regulament, prezentul regulament ar trebui să intre în vigoare în ziua următoare datei publicării în Jurnalul Oficial al Uniunii Europene.

                     (16)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            Uniunea asigură o cofinanțare echivalentă cu 50 % din cheltuielile suportate de Italia pentru a sprijini piața ouălor de incubație, a ouălor de consum și a cărnii de pasăre, grav afectată de cele 43 de focare de gripă aviară înalt patogenă de subtipurile H5 și H7 care au fost identificate și notificate de Italia între 30 aprilie 2016 și 28 septembrie 2017.

            Articolul 2
            Cheltuielile suportate de Italia sunt eligibile pentru cofinanțare din partea Uniunii numai:

                        (a)

                        pe durata aplicării măsurilor veterinare și de sănătate animală menționate în dreptul Uniunii și în legislația italiană enumerate în anexă și pentru perioada menționată la articolul 1; și

                        (b)

                        pentru acele exploatații avicole care au făcut obiectul măsurilor veterinare și de sănătate animală și sunt situate în zonele menționate în dreptul Uniunii și în legislația italiană enumerate în anexă („zonele reglementate”); și

                        (c)

                        dacă au fost plătite de Italia către beneficiari până la 30 septembrie 2019 cel târziu. Articolul 5 alineatul (2) din Regulamentul delegat (UE) nr. 907/2014 nu se aplică; precum și

                        (d)

                        dacă, pentru perioada menționată la litera (a), animalul sau produsul nu a beneficiat de vreo compensație din ajutoare de stat sau din asigurări și nu a fost primită, pentru animalul sau produsul în cauză, nicio contribuție financiară din partea Uniunii în temeiul Regulamentului (UE) nr. 652/2014.

            Articolul 3

               (1)   Nivelul maxim al cofinanțării din partea Uniunii este de 11,1 milioane EUR, detaliat după cum urmează:

                           (a)

                           pentru pierderile de producție de păsări de curte în zona reglementată, se aplică următoarele rate forfetare:

                                       (i)

                                       0,11 EUR per ou de incubație, distrus, care se încadrează la codul NC 0407 11 00, până la maximum 2 320 318 ouă;

                                       (ii)

                                       0,07895 EUR per ou de incubație, prelucrat în produse din ouă, care se încadrează la codul NC 0407 11 00, până la maximum 2 935 380 de ouă;

                                       (iii)

                                       0,057 EUR per ou de incubație, reclasificat ca hrană pentru animale de companie, care se încadrează la codul NC 0407 11 00, până la maximum 190 000 de ouă;

                                       (iv)

                                       0,019 EUR per ou de găină crescută în baterie, prelucrat în produse din ouă, care se încadrează la codul NC 0407 11 00, până la maximum 5 788 593 de ouă;

                                       (v)

                                       0,02375 EUR per ou de găină crescută în hale la sol, prelucrat în produse din ouă, care se încadrează la codul NC 0407 11 00, până la maximum 37 903 308 ouă;

                                       (vi)

                                       0,085 EUR pe săptămână per curcă pentru îngrășare, care se încadrează la codul NC 0105 99 30, până la maximum 1 342 757 de animale;

                                       (vii)

                                       0,129 EUR pe săptămână per curcan pentru îngrășare, care se încadrează la codul NC 0105 99 30, până la maximum 2 397 112 animale;

                                       (viii)

                                       0,045 EUR pe săptămână per bibilică, ce se încadrează la codul NC 0105 99 50, până la maximum 194 548 de animale;

                                       (ix)

                                       0,045 EUR pe săptămână per pui de carne, care se încadrează la codul NC 0105 94 00, până la maximum 27 626 088 de animale;

                                       (x)

                                       0,12385 EUR pe săptămână per rață pentru îngrășare, care se încadrează la codul NC 0105 99 10, până la maximum 41 302 animale;

                                       (xi)

                                       0,085 EUR pe săptămână per găină ouătoare crescută în baterie, care se încadrează la codul NC 0105 94 00, până la maximum 176 000 de animale;

                                       (xii)

                                       0,1065 EUR pe săptămână per găină ouătoare crescută în hale la sol, care se încadrează la codul NC 0105 94 00, până la maximum 932 625 de animale;

                                       (xiii)

                                       0,04 EUR pe săptămână per puicuță crescută în hală, care se încadrează la codul NC 0105 94 00, până la maximum 414 900 de animale;

                           (b)

                           pentru pierderile legate de creșterea mai îndelungată din cauza interdicției de transfer în zonele reglementate, se aplică următoarele rate forfetare per animal:

                                       (i)

                                       0,115 EUR pe săptămână per puicuță standard, care se încadrează la codul NC 0105 94 00, până la maximum 400 553 de animale;

                                       (ii)

                                       0,0995 EUR pe săptămână per pui standard, care se încadrează la codul NC 0105 94 00, până la maximum 754 942 de animale;

                                       (iii)

                                       0,0995 EUR pe săptămână per bibilică, ce se încadrează la codul NC 0105 99 50, până la maximum 1 277 de animale;

                                       (iv)

                                       0,46 EUR pe săptămână per curcan standard, care se încadrează la codul NC 0105 99 30, până la maximum 12 662 de animale;

                                       (v)

                                       8,46 EUR per curcan mare, care se încadrează la codul NC 0105 99 30, până la maximum 12 662 de animale;

                                       (vi)

                                       0,2618 EUR pe săptămână per rață pentru îngrășare, care se încadrează la codul NC 0105 99 10, până la maximum 7 700 de animale;

                           (c)

                           pentru reformarea păsărilor de curte din zonele reglementate se aplică următoarele rate forfetare per animal:

                                       (i)

                                       0,5183 EUR per curcă, ce se încadrează la codul NC 0105 12 00, până la maximum 144 580 de animale;

                                       (ii)

                                       1,03 EUR per curcan, care se încadrează la codul NC 0105 12 00, până la maximum 186 080 de animale;

                                       (iii)

                                       0,18375 EUR per pui, care se încadrează la codul NC 0105 11 19, până la maximum 37 000 de animale;

                                       (iv)

                                       0,20875 EUR per pui de țară, care se încadrează la codul NC 0105 11 19, până la maximum 779 519 animale;

                           (d)

                           pentru pierderile de animale de reproducție în zonele reglementate se aplică următoarele rate forfetare per animal:

                                       (i)

                                       0,1815 EUR per pui de carne, care se încadrează la codul NC 0105 94 00, până la maximum 853 692 de animale;

                                       (ii)

                                       1,2225 EUR pe zi per curcan, care se încadrează la codul NC 0105 99 30, până la maximum 48 050 de animale.

               (2)   În cazul în care numărul de animale sau ouă eligibile pentru compensare depășește numărul maxim de animale sau ouă per post stabilit la alineatul (1), cheltuielile eligibile pentru cofinanțare din partea Uniunii pot fi ajustate per post și pot depăși sumele obținute prin aplicarea numerelor maxime per post, cu condiția ca totalul ajustărilor să rămână sub 10 % din nivelul maxim al cheltuielilor cofinanțate de Uniune menționat la alineatul (1).

            Articolul 4
            Italia efectuează controale administrative și fizice în conformitate cu articolele 58 și 59 din Regulamentul (UE) nr. 1306/2013 al Parlamentului European și al Consiliului (19).
            Italia verifică în special:

                        (a)

                        eligibilitatea solicitantului care depune cererea de sprijin;

                        (b)

                        pentru fiecare solicitant eligibil: eligibilitatea, cantitatea și valoarea pierderii reale de producție;

                        (c)

                        faptul că niciun solicitant eligibil nu a primit finanțare din nicio altă sursă pentru a compensa pierderile menționate la articolul 2 din prezentul regulament.

                  Pentru solicitanții eligibili pentru care controalele administrative sunt finalizate, ajutorul poate fi plătit fără a se aștepta efectuarea tuturor controalelor, în special a celor privind solicitanții selectați pentru controale la fața locului.
            În cazul în care eligibilitatea unui solicitant nu este confirmată, ajutorul se recuperează și se aplică sancțiuni.

            Articolul 5
            Italia transmite Comisiei rezultatele verificării plăților.

            Articolul 6
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 octombrie 2018.

                  Pentru Comisie

                  Președintele

               Jean-Claude JUNCKER

            (1)  JO L 347, 20.12.2013, p. 671.

            (2)  Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (JO L 10, 14.1.2006, p. 16).

            (3)  Decizia de punere în aplicare (UE) 2016/697 a Comisiei din 4 mai 2016 privind anumite măsuri de protecție referitoare la gripa aviară înalt patogenă de subtipul H7N7 în Italia (JO L 120, 5.5.2016, p. 35).

            (4)  Decizia de punere în aplicare (UE) 2017/155 a Comisiei din 26 ianuarie 2017 de modificare a anexei la Decizia de punere în aplicare (UE) 2016/2122 privind măsurile de protecție vizând focarele de gripă aviară înalt patogenă de subtip H5N8 din anumite state membre (JO L 23, 28.1.2017, p. 25).

            (5)  Decizia de punere în aplicare (UE) 2017/247 a Comisiei din 9 februarie 2017 privind măsurile de protecție vizând focarele de gripă aviară înalt patogenă din anumite state membre (JO L 36, 11.2.2017, p. 62).

            (6)  Decizia de punere în aplicare (UE) 2017/263 a Comisiei din 14 februarie 2017 privind măsurile de diminuare a riscurilor, măsurile consolidate de biosecuritate și sistemele de depistare timpurie în legătură cu riscurile pe care le prezintă păsările sălbatice de transmitere a virușilor gripei aviare înalt patogene la păsările de curte (JO L 39, 16.2.2017, p. 6).

            (7)  Decizia de punere în aplicare (UE) 2017/417 a Comisiei din 7 martie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 63, 9.3.2017, p. 177).

            (8)  Decizia de punere în aplicare (UE) 2017/554 a Comisiei din 23 martie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 79, 24.3.2017, p. 15).

            (9)  Decizia de punere în aplicare (UE) 2017/696 a Comisiei din 11 aprilie 2017 de modificare a Deciziei de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 101, 12.4.2017, p. 80).

            (10)  Decizia de punere în aplicare (UE) 2017/780 a Comisiei din 3 mai 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 116, 5.5.2017, p. 30).

            (11)  Decizia de punere în aplicare (UE) 2017/977 a Comisiei din 8 iunie 2017 de modificare a Deciziei de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 146, 9.6.2017, p. 155).

            (12)  Decizia de punere în aplicare (UE) 2017/1397 a Comisiei din 27 iulie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 197, 28.7.2017, p. 13).

            (13)  Decizia de punere în aplicare (UE) 2017/1415 a Comisiei din 3 august 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 203, 4.8.2017, p. 9).

            (14)  Decizia de punere în aplicare (UE) 2017/1484 a Comisiei din 17 august 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 214, 18.8.2017, p. 28).

            (15)  Decizia de punere în aplicare (UE) 2017/1519 a Comisiei din 1 septembrie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 228, 2.9.2017, p. 1).

            (16)  Decizia de punere în aplicare (UE) 2017/1593 a Comisiei din 20 septembrie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 243, 21.9.2017, p. 14).

            (17)  Regulamentul (UE) nr. 652/2014 al Parlamentului European și al Consiliului din 15 mai 2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor, de modificare a Directivelor 98/56/CE, 2000/29/CE și 2008/90/CE ale Consiliului, a Regulamentelor (CE) nr. 178/2002, (CE) nr. 882/2004 și (CE) nr. 396/2005 ale Parlamentului European și ale Consiliului, a Directivei 2009/128/CE a Parlamentului European și a Consiliului și a Regulamentului (CE) nr. 1107/2009 al Parlamentului European și al Consiliului și de abrogare a Deciziilor 66/399/CEE, 76/894/CEE și 2009/470/CE ale Consiliului (JO L 189, 27.6.2014, p. 1).

            (18)  Regulamentul delegat (UE) nr. 907/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea și închiderea conturilor, garanțiile și utilizarea monedei euro (JO L 255, 28.8.2014, p. 18).

            (19)  Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (JO L 347, 20.12.2013, p. 549).

            ANEXĂ

               Zonele reglementate și perioadele menționate la articolul 2

            Regiunile din Italia și perioadele stabilite în conformitate cu Directiva 2005/94/CE și definite în:

                        —

                        Decizia de punere în aplicare (UE) 2016/697 a Comisiei din 4 mai 2016 privind anumite măsuri de protecție referitoare la gripa aviară înalt patogenă de subtipul H7N7 în Italia (JO L 120, 5.5.2016, p. 35);

                        —

                        Decizia de punere în aplicare (UE) 2017/155 a Comisiei din 26 ianuarie 2017 de modificare a anexei la Decizia de punere în aplicare (UE) 2016/2122 privind măsurile de protecție vizând focarele de gripă aviară înalt patogenă de subtip H5N8 din anumite state membre (JO L 23, 28.1.2017, p. 25);

                        —

                        Decizia de punere în aplicare (UE) 2017/247 a Comisiei din 9 februarie 2017 privind măsurile de protecție vizând focarele de gripă aviară înalt patogenă din anumite state membre (JO L 36, 11.2.2017, p. 62);

                        —

                        Decizia de punere în aplicare (UE) 2017/263 a Comisiei din 14 februarie 2017 privind măsurile de diminuare a riscurilor, măsurile consolidate de biosecuritate și sistemele de depistare timpurie în legătură cu riscurile pe care le prezintă păsările sălbatice de transmitere a virușilor gripei aviare înalt patogene la păsările de curte (JO L 39, 16.2.2017, p. 6);

                        —

                        Decizia de punere în aplicare (UE) 2017/417 a Comisiei din 7 martie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 63, 9.3.2017, p. 177);

                        —

                        Decizia de punere în aplicare (UE) 2017/554 a Comisiei din 23 martie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 79, 24.3.2017, p. 15);

                        —

                        Decizia de punere în aplicare (UE) 2017/696 a Comisiei din 11 aprilie 2017 de modificare a Deciziei de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 101, 13.4.2017, p. 80);

                        —

                        Decizia de punere în aplicare (UE) 2017/780 a Comisiei din 3 mai 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 116, 5.5.2017, p. 30);

                        —

                        Decizia de punere în aplicare (UE) 2017/977 a Comisiei din 8 iunie 2017 de modificare a Deciziei de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 146, 9.6.2017, p. 155);

                        —

                        Decizia de punere în aplicare (UE) 2017/1397 a Comisiei din 27 iulie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 197, 28.7.2017, p. 13);

                        —

                        Decizia de punere în aplicare (UE) 2017/1415 a Comisiei din 3 august 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 203, 4.8.2017, p. 9);

                        —

                        Decizia de punere în aplicare (UE) 2017/1484 a Comisiei din 17 august 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 214, 18.8.2017, p. 28);

                        —

                        Decizia de punere în aplicare (UE) 2017/1519 a Comisiei din 1 septembrie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 228, 2.9.2017, p. 1);

                        —

                        Decizia de punere în aplicare (UE) 2017/1593 a Comisiei din 20 septembrie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 243, 21.9.2017, p. 14);

                        —

                        Ordinele Ministerului Sănătății de declarare a infecțiilor ca urmare a focarelor de gripă aviară înalt patogenă confirmate între 30 aprilie 2016 și 28 septembrie 2017.


title: Regulamentul de punere în aplicare (UE) 2018/1532 al Comisiei din 12 octombrie 2018 privind nereînnoirea aprobării substanței active diquat, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a Regulamentului de punere în aplicare (UE) nr. 540/2011 al Comisiei (Text cu relevanță pentru SEE.)

text:
                  15.10.2018

                  RO

                  Jurnalul Oficial al Uniunii Europene

                  L 257/10

         REGULAMENTUL DE PUNERE ÎN APLICARE (UE) 2018/1532 AL COMISIEI
         din 12 octombrie 2018
         privind nereînnoirea aprobării substanței active diquat, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a Regulamentului de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1) și articolul 78 alineatul (2),
         întrucât:

                     (1)

                     Directiva 2001/21/CE a Comisiei (2) a inclus diquatul ca substanță activă în anexa I la Directiva 91/414/CEE a Consiliului (3).

                     (2)

                     Substanțele active incluse în anexa I la Directiva 91/414/CEE se consideră a fi fost aprobate în temeiul Regulamentului (CE) nr. 1107/2009 și sunt enumerate în partea A din anexa la Regulamentul de punere în aplicare (UE) nr. 540/2011 al Comisiei (4).

                     (3)

                     Aprobarea substanței active diquat, astfel cum este prevăzută în partea A din anexa la Regulamentul de punere în aplicare (UE) nr. 540/2011, expiră la 30 iunie 2019.

                     (4)

                     Au fost depuse două cereri de reînnoire a includerii diquatului în anexa I la Directiva 91/414/CEE, în conformitate cu articolul 4 din Regulamentul (UE) nr. 1141/2010 al Comisiei (5), în termenul prevăzut la articolul respectiv.

                     (5)

                     Solicitanții au transmis dosarele suplimentare necesare în conformitate cu articolul 9 din Regulamentul (UE) nr. 1141/2010. Statul membru raportor a constatat că cererile sunt complete.

                     (6)

                     Statul membru raportor, în colaborare cu statul membru coraportor, a pregătit un raport de evaluare a reînnoirii aprobării, pe care l-a transmis Autorității Europene pentru Siguranța Alimentară (denumită în continuare „autoritatea”) și Comisiei la data de 19 septembrie 2014.

                     (7)

                     Autoritatea a comunicat solicitantului și statelor membre raportul de evaluare a reînnoirii, în vederea formulării de observații, și a transmis Comisiei observațiile primite. De asemenea, autoritatea a pus la dispoziția publicului dosarul suplimentar rezumativ.

                     (8)

                     La 12 noiembrie 2015, autoritatea a comunicat Comisiei concluzia (6) sa cu privire la probabilitatea ca substanța diquat să îndeplinească criteriile de aprobare prevăzute la articolul 4 din Regulamentul (CE) nr. 1107/2009. Autoritatea a identificat un grad ridicat de risc pentru lucrători, persoanele expuse întâmplător și rezidenți. Autoritatea și unul dintre solicitanți au avut o discuție tehnică pe tema evaluării riscului non-alimentar după publicarea respectivei concluzii. În noiembrie 2017, EFSA a informat solicitantul că evaluarea a fost finalizată ținând cont de cea mai adecvată abordare științifică, dar că Comisia poate examina necesitatea de a reevalua expunerea non-alimentară la diquat și poate însărcina EFSA să efectueze reevaluarea respectivă. Comisia a însărcinat EFSA cu această reevaluare a expunerii non-alimentare la diquat la 19 februarie 2018. La 17 aprilie 2018 (7) autoritatea a confirmat gradul ridicat de risc pentru persoanele expuse întâmplător și rezidenți în toate scenariile. În plus, s-a identificat un grad ridicat de risc pentru păsări (8).

                     (9)

                     Comisia a invitat solicitanții să își prezinte observațiile privind concluzia autorității, privind declarația autorității din 2018 și, în conformitate cu articolul 17 alineatul (1) din Regulamentul (UE) nr. 1141/2010, privind proiectul de raport de reexaminare. Solicitanții și-au prezentat observațiile, care au fost examinate cu atenție.

                     (10)

                     Cu toate acestea, în pofida argumentelor prezentate de solicitanți, aspectele problematice legate de substanță nu au putut fi eliminate.

                     (11)

                     În consecință, în cazul uneia sau al mai multor utilizări reprezentative ale cel puțin unui produs de protecție a plantelor care conține diquat, nu s-a stabilit că sunt îndeplinite criteriile de aprobare prevăzute la articolul 4 din Regulamentul (CE) nr. 1107/2009. Prin urmare, este oportun să nu se reînnoiască aprobarea substanței active diquat, în conformitate cu articolul 20 alineatul (1) litera (b) din regulamentul menționat.

                     (12)

                     Statelor membre ar trebui să li se acorde suficient timp pentru a retrage autorizațiile pentru produsele de protecție a plantelor care conțin diquat.

                     (13)

                     În ceea ce privește produsele de protecție a plantelor care conțin diquat, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, respectiva perioadă ar trebui să expire cel târziu la 4 februarie 2020.

                     (14)

                     Prezentul regulament nu exclude prezentarea unei noi cereri pentru aprobarea substanței diquat, în conformitate cu articolul 7 din Regulamentul (CE) nr. 1107/2009.

                     (15)

                     Comitetul permanent pentru plante, animale, produse alimentare și hrană pentru animale nu a emis un aviz în termenul stabilit de președinte. S-a considerat necesar un act de punere în aplicare, iar președintele a prezentat proiectul actului de punere în aplicare comitetului de apel în vederea unor deliberări suplimentare. Comitetul de apel nu a emis un aviz,

               ADOPTĂ PREZENTUL REGULAMENT:

            Articolul 1
            Nereînnoirea aprobării substanței active
            Nu se reînnoiește aprobarea substanței active diquat.

            Articolul 2
            Măsuri tranzitorii
            Statele membre retrag autorizațiile acordate pentru produsele de protecție a plantelor care conțin diquat ca substanță activă până cel târziu la 4 mai 2019.

            Articolul 3
            Perioade de grație
            Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 este cât mai scurtă posibil și expiră cel târziu la 4 februarie 2020.

            Articolul 4
            Modificarea Regulamentului de punere în aplicare (UE) nr. 540/2011
            În partea A a anexei la Regulamentul de punere în aplicare (UE) nr. 540/2011, se elimină rândul 15 referitor la diquat.

            Articolul 5
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 12 octombrie 2018.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  Directiva 2001/21/CE a Comisiei din 5 martie 2001 de modificare a anexei I la Directiva 91/414/CEE a Consiliului privind introducerea pe piață a produselor fitosanitare prin includerea substanțelor active amitrol, diquat, piridat și tiabendazol (JO L 69, 10.3.2001, p. 17).

            (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

            (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (5)  Regulamentul (UE) nr. 1141/2010 al Comisiei din 7 decembrie 2010 de stabilire a procedurii de reînnoire a includerii unui al doilea grup de substanțe active în anexa I la Directiva 91/414/CEE a Consiliului și de stabilire a listei substanțelor în cauză (JO L 322, 8.12.2010, p. 10).

            (6)  EFSA (Autoritatea Europeană pentru Siguranța Alimentară), 2015. Conclusion on the peer review of the pesticide risk assessment of the active substance diquat („Concluzia evaluării inter pares a riscului utilizării substanței active diquat ca pesticid”). EFSA Journal 2015;13(11):4308, p. 127.

            (7)  EFSA (Autoritatea Europeană pentru Siguranța Alimentară), 2018. Statement on non-dietary exposure on diquat. (Declarație privind expunerea non-alimentară la diquat.) EFSA Journal 2018;16(4):5260, p. 111.

            (8)  EFSA (Autoritatea Europeană pentru Siguranța Alimentară), 2015. Conclusion on the peer review of the pesticide risk assessment of the active substance diquat („Concluzia evaluării inter pares a riscului utilizării substanței active diquat ca pesticid”). EFSA Journal 2015;13(11):4308, p. 127.


title: Regulamentul de punere în aplicare (UE) 2018/1557 al Comisiei din 17 octombrie 2018 de modificare a Regulamentului de punere în aplicare (UE) 2016/1368 de stabilire a listei de indici de referință critici utilizați de piețele financiare în conformitate cu Regulamentul (UE) 2016/1011 al Parlamentului European și al Consiliului (Text cu relevanță pentru SEE.)

text:
                  18.10.2018

                  RO

                  Jurnalul Oficial al Uniunii Europene

                  L 261/10

         REGULAMENTUL DE PUNERE ÎN APLICARE (UE) 2018/1557 AL COMISIEI
         din 17 octombrie 2018
         de modificare a Regulamentului de punere în aplicare (UE) 2016/1368 de stabilire a listei de indici de referință critici utilizați de piețele financiare în conformitate cu Regulamentul (UE) 2016/1011 al Parlamentului European și al Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1011 al Parlamentului European și al Consiliului din 8 iunie 2016 privind indicii utilizați ca indici de referință în cadrul instrumentelor financiare și al contractelor financiare sau pentru a măsura performanțele fondurilor de investiții și de modificare a Directivelor 2008/48/CE și 2014/17/UE și a Regulamentului (UE) nr. 596/2014 (1), în special articolul 20 alineatul (1),
         întrucât:

                     (1)

                     Indicii de referință au un rol important în stabilirea prețului multor instrumente și contracte financiare și în evaluarea randamentului multor fonduri de investiții. Contribuția la indicii de referință și administrarea acestora sunt, în numeroase cazuri, vulnerabile la manipulare, iar persoanele implicate se confruntă adesea cu conflicte de interese.

                     (2)

                     Pentru ca indicii de referință să își îndeplinească rolul economic, este necesar ca aceștia să fie reprezentativi pentru piața sau realitatea economică subiacentă pe care o reflectă. În cazul în care un indice de referință, cum ar fi ratele de dobândă interbancară oferite, nu mai este reprezentativ pentru piața pe care o reflectă, există riscul unor efecte negative, printre altele, asupra integrității pieței, a finanțării personale (împrumuturi și credite ipotecare) și a societăților comerciale din Uniune.

                     (3)

                     Riscurile pentru utilizatori, piețe și economia Uniunii se accentuează în general în cazul în care valoarea totală a instrumentelor financiare, a contractelor financiare și a fondurilor de investiții care se raportează la un anumit indice de referință este mare. Prin urmare, Regulamentul (UE) 2016/1011 stabilește mai multe categorii de indici de referință și prevede cerințe suplimentare care să asigure integritatea și fiabilitatea indicilor de referință considerați critici, stabilind inclusiv competența autorităților relevante ca în anumite condiții să impună contribuirea la un indice de referință critic sau administrarea acestuia.

                     (4)

                     Regulamentul de punere în aplicare (UE) 2016/1368 al Comisiei (2) a stabilit o listă de indici de referință critici utilizați de piețele financiare în temeiul Regulamentului (UE) 2016/1011.

                     (5)

                     În conformitate cu articolul 20 alineatul (1) din Regulamentul (UE) 2016/1011, Comisia este împuternicită să adopte acte de punere în aplicare pentru a întocmi și a revizui cel puțin o dată la doi ani o listă de indici de referință critici.

                     (6)

                     În conformitate cu articolul 20 alineatul (1) litera (b) din Regulamentul (UE) 2016/1011, un indice de referință poate fi inclus pe lista indicilor de referință critici dacă, printre altele, este furnizat de contribuitori care sunt în majoritate situați într-un stat membru și dacă este recunoscut ca fiind de importanță critică în statul membru respectiv.

                     (7)

                     La 22 ianuarie 2018, autoritatea suedeză competentă („Finansinspektionen”) a notificat Autorității Europene pentru Valori Mobiliare și Piețe („ESMA”) propunerea sa de a recunoaște Rata dobânzii interbancare oferită pe piața din Stockholm (Stockholm Interbank Offered Rate – „STIBOR”) ca indice de referință critic, în conformitate cu articolul 20 alineatul (1) litera (b) din Regulamentul (UE) 2016/1011, deoarece aceasta are o importanță critică în Suedia și se bazează pe date furnizate de contribuitori care sunt în majoritate situați în Suedia.

                     (8)

                     STIBOR este o rată de referință bazată pe o medie a ratelor dobânzii la care o serie de bănci active pe piața monetară din Suedia sunt dispuse să își împrumute reciproc fonduri negarantate cu diferite scadențe. La 22 ianuarie 2018, șapte bănci făceau parte din eșantionul STIBOR, șase dintre acestea fiind situate în Suedia și una în Danemarca.

                     (9)

                     În evaluarea pe care a transmis-o ESMA, Finansinspektionen a concluzionat că încetarea furnizării STIBOR sau furnizarea acestui indice pe baza unor date de intrare sau a unui eșantion de contribuitori care nu mai sunt reprezentativi pentru piața sau realitatea economică subiacentă ar putea avea un impact negativ semnificativ asupra funcționării piețelor financiare din Suedia.

                     (10)

                     Evaluarea efectuată de către Finansinspektionen ilustrează faptul că STIBOR este utilizat drept referință pentru stabilirea prețurilor unor instrumente derivate pe rata dobânzii extrabursiere (over-the-counter – OTC) exprimate în coroane suedeze („SEK”) cu o valoare noțională în circulație de 3 500 de miliarde EUR. Aproape un sfert din obligațiunile exprimate în SEK utilizează ca referință STIBOR, iar acest indice este utilizat pentru stabilirea prețurilor a 75 % din totalul creditelor acordate gospodăriilor și instituțiilor nefinanciare din Suedia. Valoarea totală a instrumentelor financiare și a contractelor financiare care utilizează ca referință STIBOR este de circa opt ori mai mare decât produsul național brut al Suediei. Prin urmare, STIBOR are o importanță vitală pentru stabilitatea financiară și integritatea pieței din Suedia. Evaluarea a concluzionat că discontinuitățile în furnizarea STIBOR sau lipsa de fiabilitate a acestuia ar putea avea un impact negativ semnificativ asupra funcționării piețelor financiare din Suedia, precum și asupra întreprinderilor și a consumatorilor, deoarece indicele este utilizat pentru împrumuturi, produse de tipul creditelor de consum și fonduri de investiții.

                     (11)

                     La 23 februarie 2018, ESMA a transmis Comisiei avizul său, în care se preciza că autoritatea Finansinspektion din Suedia a luat în considerare toate elementele și criteriile prevăzute la articolul 20 alineatul (3) din Regulamentul (UE) 2016/1011 și a furnizat date cantitative în sprijinul propunerii de recunoaștere a STIBOR drept indice de referință critic, precum și o argumentație analitică evidențiind rolul esențial al STIBOR pentru economia Suediei.

                     (12)

                     Prin urmare, Regulamentul de punere în aplicare (UE) 2016/1368 ar trebui modificat în consecință.

                     (13)

                     Având în vedere importanța majoră a STIBOR, utilizarea sa pe scară largă și rolul său în alocarea capitalului în Suedia, prezentul regulament ar trebui să intre în vigoare în regim de urgență.

                     (14)

                     Măsurile prevăzute în prezentul regulament sunt conforme cu avizul Comitetului european pentru valori mobiliare,

               ADOPTĂ PREZENTUL REGULAMENT:

            Articolul 1
            Anexa la Regulamentul de punere în aplicare (UE) 2016/1368 se înlocuiește cu textul din anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 octombrie 2018.

                  Pentru Comisie

                  Președintele

               Jean-Claude JUNCKER

            (1)  JO L 171, 29.6.2016, p. 1.

            (2)  Regulamentul de punere în aplicare (UE) 2016/1368 al Comisiei din 11 august 2016 de stabilire a listei de indici de referință critici utilizați de piețele financiare în conformitate cu Regulamentul (UE) 2016/1011 al Parlamentului European și al Consiliului (JO L 217, 12.8.2016, p. 1).

            ANEXĂ
            „

                     ANEXĂ
                     Lista indicilor de referință critici prevăzuți la articolul 20 alineatul (1) din Regulamentul (UE) 2016/1011

                                 Nr.

                                 Indice de referință

                                 Administrator

                                 Locul de desfășurare a activității

                                 1

                                 Rata dobânzii interbancare oferită la operațiunile în euro (EURIBOR®)

                                 Institutul European pentru Piețele Monetare (EMMI)

                                 Bruxelles, Belgia

                                 2

                                 Rata medie a dobânzii overnight în euro (EONIA®)

                                 Institutul European pentru Piețele Monetare (EMMI)

                                 Bruxelles, Belgia

                                 3

                                 Rata dobânzii interbancare oferită pe piața londoneză (LIBOR)

                                 ICE Benchmark Administration (IBA)

                                 Londra, Regatul Unit

                                 4

                                 Rata dobânzii interbancare oferită pe piața din Stockholm (STIBOR)

                                 Asociația Bancherilor din Suedia (Svenska Bankföreningen)

                                 Stockholm, Suedia

               ”


title: Regulamentul de punere în aplicare (UE) 2018/1653 al Consiliului din 6 noiembrie 2018 privind punerea în aplicare a Regulamentului (UE) 2017/2063 privind măsuri restrictive având în vedere situația din Venezuela

text:
                  7.11.2018

                  RO

                  Jurnalul Oficial al Uniunii Europene

                  L 276/1

         REGULAMENTUL DE PUNERE ÎN APLICARE (UE) 2018/1653 AL CONSILIULUI
         din 6 noiembrie 2018
         privind punerea în aplicare a Regulamentului (UE) 2017/2063 privind măsuri restrictive având în vedere situația din Venezuela
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/2063 al Consiliului din 13 noiembrie 2017 privind măsuri restrictive având în vedere situația din Venezuela (1), în special articolul 17 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 13 noiembrie 2017, Consiliul a adoptat Regulamentul (UE) 2017/2063 privind măsuri restrictive având în vedere situația din Venezuela.

                     (2)

                     Expunerea de motive pentru una dintre persoanele de pe lista care figurează în anexa IV la Regulamentul (UE) 2017/2063 ar trebui să fie modificată.

                     (3)

                     Prin urmare, anexa IV la Regulamentul (UE) 2017/2063 ar trebui modificată în consecință,

               ADOPTĂ PREZENTUL REGULAMENT:

            Articolul 1
            Anexa IV la Regulamentul (UE) 2017/2063 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 6 noiembrie 2018.

                  Pentru Consiliu

                  Președintele

               H. LÖGER

            (1)  JO L 295, 14.11.2017, p. 21.

            ANEXĂ
            În anexa IV la Regulamentul (UE) 2017/2063, rubrica 7 se înlocuiește cu următorul text:

                           Numele

                           Informații de identificare

                           Expunere de motive

                           Data includerii pe listă

                           „7.

                           Diosdado Cabello Rondón

                           Data nașterii: 15 aprilie 1963

                           Președinte al Adunării Constituante și prim-vicepreședinte al Partidului Socialist Unit din Venezuela (PSUV). Implicat în acțiuni care subminează democrația și statul de drept în Venezuela, inclusiv prin folosirea mass-mediei pentru a ataca și amenința în mod public opoziția politică, alte canale media și societatea civilă.

                           22.1.2018”